text: Borgermøde mod kommunal behandling
  24 april 2014 kl. 11.11
  En stor social modstandsbevægelse breder sig på de sociale medier. Borgerne protesterer mod myndighedernes behandling af dem.
  Kontanthjælpsreform, pensionsreform, flekslønsreform, kortere dagpengeperiode, gensidig forsørgerpligt osv. Det er ikke alt sammen lige sexet, men for rigtig mange mennesker betyder det en hel masse.
  Det er baggrunden for et borgermøde, der afholdes i Esbjerg i aften. Mødet er arrangeret af en kreds af private borgere og foreningen Klemt.
  Borgerne mener, at alt for mange bliver klemt eller decideret trådt på i det kommunale sagsbehandlingssystem.
  Borgermødet er åbent for alle interesserede i aften klokken 18.30 i EGF-Hallen i Esbjerg.
  Læs mere om aftenens borgermøde på facebook her.
  